stanford-oval/wikipedia huggingface dataset:
มิลิญ วาทินธนะกิจ
ไอดอล

น้ำหนึ่งเริ่มก้าวเข้าสู่การเป็นไอดอลผ่านการเข้าร่วมการทดสอบความสามารถต่างๆ เธอได้เข้าทดสอบความสามารถกับวงสเว็ตซิกซ์ทีน (ปรากฏในสารคดีของวง) แต่ไม่ได้รับการคัดเลือก ต่อมาในเดือนกรกฎาคม พ.ศ. 2559 เธอได้เข้าทดสอบความสามารถและได้รับคัดเลือกเป็นสมาชิกรุ่นแรกของวงบีเอ็นเคโฟร์ตีเอต (BNK48) และอยู่ในสถานะสมาชิกฝึกหัด ในการเปิดตัวอย่างเป็นทางการในงาน BNK48 The Debut เมื่อวันที่ 2 มิถุนายน พ.ศ. 2560 น้ำหนึ่งก็ได้รับเลือกให้เป็น 1 ใน 16 เซ็มบัตสึของซิงเกิ้ล "อยากจะได้พบเธอ" ซึ่งเป็นซิงเกิ้ลแรกของวง และในปีเดียวกัน ในงาน BNK48 WE WISH YOU! A Merry Christmas Fan Meet เธอก็ได้เลื่อนขั้นจากสมาชิกฝึกหัดเป็นสมาชิกทีมบีทรี ซึ่งเป็นทีมที่แสดงในเธียเตอร์ (โรงละคร) ของวง โดยที่ในทีมบีทรีสเตจที่ 1 เธออยู่ในยูนิตย่อยเพลง "เพื่อนคนพิเศษ" แต่ในปี พ.ศ. 2563 ได้มีการประกาศชัฟเฟิลทีม ทำให้เธอได้ย้ายไปสังกัดในทีมเอ็นไฟว์ และขึ้นแสดงในยูนิตย่อยเพลง "ถึงผิดก็ยอม" ในการแสดงของทีมเอ็นไฟว์สเตจที่ 1
ในเดือนมีนาคม พ.ศ. 2560 สมาชิก 3 คนของวง ได้แก่ มิลิน ดอกเทียน (น้ำหนึ่ง), เฌอปราง อารีย์กุล (เฌอปราง) และนายิกา ศรีเนียน (แคนแคน) ได้เดินทางไปปรากฏตัวในฐานะตัวแทนประเทศไทยในงาน Fukuoka Asia Collection (FACo) ที่ประเทศญี่ปุ่นและยังได้รับโอกาสให้ไปร่วมเดินแบบอีกด้วย นอกจากนี้น้ำหนึ่งยังได้รับโอกาสให้เป็นผู้ถือลูกฟุตบอลของขบวนพาเหรดมหาวิทยาลัยธรรมศาสตร์ ในงานฟุตบอลประเพณีจุฬาฯ-ธรรมศาสตร์ ครั้งที่ 72 และได้ขึ้นแสดงพร้อมกับสมาชิกวงในงานเดียวกัน
และเมื่อวันที่ 29 สิงหาคม พ.ศ. 2562 น้ำหนึ่งและสมาชิกในวงอีก 3 คน ได้เข้าร่วมงานแถลงข่าวทุนการศึกษาค้นพบนักบินอวกาศไทยปี 3 กับโครงการ Discover Thailand’s Astronauts Scholarship Program 2019 และทางผู้จัดได้เปิดเผยว่าทั้งสี่คนจะได้เดินทางไปประเทศสหรัฐอเมริกาเพื่อเข้าร่วมค่ายดังกล่าวด้วยเช่นกัน และในเวลาต่อมา ทางโครงการก็ได้ลงคลิปแนะนำข้อสอบที่น้ำหนึ่งทำหน้าที่เป็นพิธีกรอีกด้วย
ในวันที่ 2 ของงานจับมือ BNK48 7th Single 77 no Suteki na Machi e Handshake Event รอบเดือนธันวาคม พ.ศ. 2562 ได้มีการประกาศซิงเกิ้ลที่ 8 "ไฮเทนชัน" ซึ่งน้ำหนึ่งได้รับเลือกให้เป็นเซ็นเตอร์ของเพลงนี้ รวมถึงเพลงรอง "โดดดิด่ง" ที่เป็นเพลงประกอบภาพยนตร์ "ไทบ้าน x BNK48 จากใจผู้สาวคนนี้" อีกด้วย นับว่าเป็นการได้รับตำแหน่งเซ็นเตอร์ครั้งแรกของเธอ
สำหรับงานเป่ายิ้งฉุบเลือกเซ็มบัตสึ บีเอ็นเคโฟร์ตีเอต ประจำปี 2563 เธอเลือกแต่งชุดในคอนเซปต์ "พระเอกคนจน บ้านอยู่ฝั่งธนท่าพระ" ซึ่งเป็นชุดลิเกตัวพระสีฟ้า สร้างความฮือฮาและประหลาดใจกับผู้เข้าแข่งขันผู้ร่วมงานและผู้ชมทางบ้าน พร้อมมาลัยธนบัตรที่ตัดต่อใส่รูปของเธอเข้าไป เป็น 1 ใน 3 ชุดยอดนิยมจากการจัดอันดับของเมมเบอร์ แต่เธอเป่ายิ้งฉุบแพ้ตั้งแต่รอบแรก อย่างไรก็ตามเธอก็ได้มอบธนบัตรของเธอให้กับเมมเบอร์ผู้ร่วมแข่งขันไปไม่น้อยเลยทีเดียว
น้ำหนึ่งได้ประกาศจบการศึกษาจากบีเอ็นเคโฟร์ตีเอต (BNK48) ในวันที่ 13 พฤศจิกายน พ.ศ. 2565 บนสเตจวันเกิดของเธอ (BNK48 Team NV 1st Stage "Theater no Megami" Namneung's Birthday Stage) และทำกิจกรรมร่วมกับวงจนถึงปลายเดือนธันวาคม พ.ศ. 2565 โดยสเตจจบการศึกษาของเธอจัดขึ้นในวันศุกร์ที่ 2 ธันวาคม พ.ศ. 2565 รอบ 19.00 น.​ ณ โรงละคร BNK48 (BNK48 The Campus) ซึ่งเป็นสเตจจบการศึกษาแบบกลุ่ม ขึ้นแสดงร่วมกับ กานต์ธีรา วัชรทัศนกุล (เนย)​, ณัฐรุจา ชุติวรรณโสภณ (แก้ว), พัศชนันนท์ เจียจิรโชติ (อร), อิสราภา ธวัชภักดี (ตาหวาน), พิมรภัส ผดุงวัฒนะโชค (โมบายล์) และ จิรดาภา อินทจักร (ปูเป้)
ไอดอล > ชราไลน์ และ QUINNIES (ควินนี่ส์)

เมื่อวันที่ 19 พฤศจิกายน พ.ศ. 2564 ได้มีการเปิดเผยผ่านทางไลฟ์ Digital Live Studio (ตู้ปลา) ทางเพจ BNK48 ว่าจะมีการจัดงาน "BNK48 Charaline 1st Fanmeet" ตอน "สุภาพสตรีชราเทพี ณ วังเวงวิเวกวิเหวงโหวง" ซึ่งยูนิตชราไลน์นั้นประกอบด้วย มิลิน ดอกเทียน (น้ำหนึ่ง), กานต์ธีรา วัชรทัศนกุล (เนย)​, ณัฐรุจา ชุติวรรณโสภณ (แก้ว), พัศชนันท์ เจียจิรโชติ (อร) และ อิสราภา ธวัชภักดี (ตาหวาน) ตามกำหนดการแรกจะมีการจัดแฟนมีตขึ้นในวันที่ 24-25 ธันวาคม พ.ศ. 2564 แต่เนื่องจากสถานการณ์การแพร่ระบาดของไวรัสโควิด-19 จึงได้เลื่อนการแสดงไปเป็นวันที่ 12 - 13 กุมภาพันธ์ พ.ศ. 2565 แทน นอกจากการแสดงนี้แล้ว ยูนิตชราไลน์ยังมีโปรเจกต์พิเศษ ​"BNK48 Charaline Verb of Feeling" ซึ่งเป็นการนำเพลงที่มีความสำคัญต่อสมาชิกในยูนิตแต่ละคนมาเรียบเรียงใหม่ 5 คน 5 เพลง พร้อมทั้งมี Promotional Video (PV) สำหรับแต่ละเพลงด้วย โดยของน้ำหนึ่งเป็นเพลงไฮเทนชั่น (High Tension) ที่นำมาเรียบเรียงในสไตล์เร็กเก้
ต่อมาในงานแถลงข่าวเปิดตัวค่ายเพลง Independent Records ค่ายเพลงใหม่ในสังกัด iAM เมื่อวันที่ 27 กันยายน พ.ศ. 2565 ได้มีการประกาศว่าเมมเบอร์จากชราไลน์ทั้ง 5 คนจะมาเป็นเมมเบอร์ของวง QUINNIES (ควินนี่ส์) ซึ่งเป็นหนึ่งใน 6 โปรเจกต์เริ่มแรกของค่ายอีกด้วย เป็นการต่อยอดเพิ่มเติมจากโปรเจกต์ชราไลน์ที่ผ่านมา โดยผลงานแรกของพวกเธอจะถูกปล่อยออกมาในช่วงไตรมาสแรกของปี พ.ศ. 2566
ไอดอล > การเลือกตั้งทั่วไปเซ็มบัตสึบีเอ็นเคโฟร์ตีเอต

น้ำหนึ่งได้เข้าร่วมการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 6 โดยส่งใบสมัครในวันที่ 19 ตุลาคม พ.ศ. 2561 พร้อมกับวิดีโอการ "กลิ้ง"  ไปส่งใบสมัครในบัญชีอินสตาแกรมส่วนตัวของเธอ สร้างความฮือฮาให้เหล่าแฟนคลับเป็นอย่างมาก หลังการประกาศผลด่วนในรอบแรกเมื่อวันที่ 12 ธันวาคม พ.ศ. 2561 ปรากฏว่าน้ำหนึ่งอยู่ในอันดับที่ 8 ด้วยคะแนนรวม 6,893 คะแนน แต่หลังการประกาศผลด่วนรอบที่ 2 กลางงานจับมือซิงเกิ้ลที่ 4 ในวันที่ 12 มกราคม พ.ศ. 2562 น้ำหนึ่งกลับลงมาอยู่ที่อันดับ 13  สุดท้ายแล้วในงานประกาศผลการเลือกตั้งทั่วไปอย่างเป็นทางการเมื่อวันที่ 26 มกราคม พ.ศ. 2562 น้ำหนึ่งได้รับคะแนนทั้งหมด 28,134 คะแนน ทำให้เธอได้อันดับที่ 10 และเป็นหนึ่งในเซ็มบัตสึของซิงเกิ้ลที่ 6 "บีกินเนอร์"
นอกจากนี้เธอก็ได้เข้าร่วมการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 9 โดยส่งใบสมัครเมื่อวันที่ 24 ธันวาคม พ.ศ. 2562 พร้อมกับวิดีโอการส่งใบสมัครด้วยการ "ร่ายคาถา" เช่นเดียวกับปีก่อนหน้า ด้วยอันดับคาดหวังที่อันดับ 5 ต่อมาในวันที่ 14 กุมภาพันธ์ พ.ศ. 2563 ได้มีการประกาศผลด่วนรอบแรกและน้ำหนึ่งได้รับคะแนนไปทั้งสิ้น 7,317 คะแนน อยู่ในอันดับที่ 5 จากนั้นในการประกาศผลด่วนรอบที่ 2 ผ่านวิดีโอบน YouTube ในวันที่ 10 มีนาคม พ.ศ. 2563 ซึ่งไม่ประกาศผลคะแนน น้ำหนึ่งมีคะแนนอยู่ในอันดับที่ 9 จนเมื่อวันที่ 19 เมษายน พ.ศ. 2563 ซึ่งมีการประกาศผลอย่างเป็นทางการผ่านวิดีโอคอนเฟอร์เรนซ์และถ่ายทอดสดออนไลน์ น้ำหนึ่งได้รับคะแนนทั้งหมด 28,116 คะแนน สุดท้ายแม้จะอยู่ในอันดับที่ 10 ไม่เปลี่ยนแปลงไปจากการเลือกตั้งครั้งก่อนและไม่ได้เป็นอย่างที่ดั่งปรารถนาแต่เธอก็ได้ใจแฟนคลับจากความฮาในความเล่นใหญ่ของเธอไปไม่ใช่น้อย ซึ่งอันดับที่ 10 นี้เองก็ทำให้เธอเป็นหนึ่งในเซ็มบัตสึของซิงเกิ้ลที่ 9 "เฮฟวีโรเทชัน"
ในช่วงต้นปี พ.ศ. 2565 ที่ผ่านมา เมื่อทางวงได้ประกาศเปิดรับสมัครเมมเบอร์ที่จะเข้าร่วมการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 12 เธอก็ได้ลงสมัครด้วยในวันที่ 24 มกราคม พ.ศ. 2565 กับวิดีโอส่งใบสมัครในธีม "ผจญภัย" ในอินสตาแกรมของเธอ ดังเช่นปีที่ผ่านๆ มา พร้อมระบุอันดับที่คาดหวังไว้ที่อันดับ 1 สำหรับการประกาศผลด่วนรอบแรกในวันที่ 11 มีนาคม พ.ศ. 2565 นั้น เธอมีคะแนนอยู่ในอันดับที่ 2 ด้วยจำนวนโทเค่น1 รวม 10,544.14 โทเค่น จากนั้นในวันที่ 24 มีนาคม พ.ศ. 2565 ได้มีการประกาศผลด่วนรอบที่สอง ซึ่งเธออยู่ในอันดับที่ 4 ต่อเนื่องมาจนถึงการประกาศผลสุดท้ายในวันที่ 9 เมษายน พ.ศ. 2565 ด้วยโทเค่นสะสมทั้งหมด 89,341.03 โทเค่น ส่งผลให้เธอได้เป็นหนึ่งในเซ็มบัตสึของเพลง "บีลีฟเวอส์" (Believers) ซิงเกิ้ลลำดับที่ 12 ของวง
1: ในการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 12 นั้น ทางวงได้มีการนำเทคโนโลยีบล็อกเชนเข้ามาใช้เพื่อทำให้การลงคะแนนเกิดความโปร่งใสมากขึ้น โดยการลงคะแนนจะใช้เหรียญ "BNK Token" (บีเอ็นเค โทเค่น) แทนคะแนนโหวต ราคาขายโดยตรง (direct offering) จากทางวง ณ วันที่ 21 สิงหาคม พ.ศ. 2565 อยู่ที่โทเค่นละ 68 บาท
ไอดอล > แบรนด์แอมบาสเดอร์

น้ำหนึ่งเคยให้สัมภาษณ์อยู่บ่อยครั้งเกี่ยวกับความสนใจในกีฬาฟุตบอลมาตั้งแต่สมัยเด็ก พร้อมทั้งแสดงออกอย่างชัดเจนว่าเธอเป็นแฟนบอลของสโมสรบุรีรัมย์ ยูไนเต็ด มาตั้งแต่เมื่อหลายปีก่อน ด้วยเหตุนี้จึงทำให้ในปี พ.ศ. 2561 สโมสรฟุตบอลบุรีรัมย์ ยูไนเต็ด ประกาศว่าน้ำหนึ่งจะเป็นแบรนด์แอมบาสเดอร์อย่างเป็นทางการของสโมสรในฤดูกาล 2562 เนื่องในโอกาสฉลองครบรอบ 10 ปี และมีการเปิดตัวอย่างเป็นทางการในวันที่ 31 ธันวาคม พ.ศ. 2561 ระหว่างงานเคานต์ดาวน์ที่สนามช้างอารีนา จังหวัดบุรีรัมย์ ส่งผลให้น้ำหนึ่งเป็นแบรนด์แอมบาสเดอร์อย่างเป็นทางการคนแรกของทีมฟุตบอลในไทยลีก
ต่อมาในเดือนมิถุนายน พ.ศ. 2562 สโมสรฟุตบอลบุรีรัมย์ ยูไนเต็ด ได้เปิดตัวสินค้าคอลเลกชัน "Buriram United x Namneung BNK48" ซึ่งเป็นคอลเลกชันที่น้ำหนึ่งและสโมสรได้ร่วมกันออกแบบ และวางขายเมื่อวันที่ 29 มิถุนายน พ.ศ. 2562 โดยมีแนวคิด ขอให้ GU ได้สู้ เป็นประโยคที่มีที่มาจากคำพูดติดปาก ขอให้ข้าได้สู้ ของเธอ และ GU ที่มาจาก GU12 ซึ่งเป็นชื่อเรียกกองเชียร์ของสโมสรบุรีรัมย์ ยูไนเต็ด
ไอดอล > ผลงานเพลง > ซิงเกิล

บทความหลัก: รายชื่อผลงานของบีเอ็นเคโฟร์ตีเอต
| ปี | ลำดับ | ซิงเกิล | เพลง | หมายเหตุ | อ้างอิง |
| --- | --- | --- | --- | --- | --- |
| 2560 | 1 | Aitakatta (อยากจะได้พบเธอ) |  Aitakatta (อยากจะได้พบเธอ)  Oogoe Diamond (ก็ชอบให้รู้ว่าชอบ) 365 Nichi no Kamihikouki (365 วันกับเครื่องบินกระดาษ) | เซ็มบัตสึเพลงหลักครั้งแรก และร่วมร้องเพลง "ก็ชอบให้รู้ว่าชอบ" และ "365 วันกับเครื่องบินกระดาษ" |  |
| 2560 | 2 | Koisuru Fortune Cookie (คุกกี้เสี่ยงทาย) |  Koisuru Fortune Cookie (คุกกี้เสี่ยงทาย) BNK48  Skirt, Hirari (พลิ้ว) | เซ็มบัตสึเพลงหลัก และร่วมร้องเพลง "บีเอ็นเคโฟร์ตีเอต" |  |
| 2561 | 3 | Shonichi (วันแรก) |  Shonichi (วันแรก) Sakura no Hanabiratachi (ความทรงจำและคำอำลา) Namida Surprise! (ประกายน้ำตาและรอยยิ้ม) Anata to Christmas Eve (คำสัญญาแห่งคริสต์มาสอีฟ) | เซ็มบัตสึเพลงหลัก และร่วมร้องเพลง "ความทรงจำและคำอำลา" |  |
| 2561 | 4 | Kimi wa Melody (เธอคือ...เมโลดี้) |  Kimi wa Melody (เธอคือ...เมโลดี้) Tsugi no Season (ฤดูใหม่) Yume e no Route (หมื่นเส้นทาง) | เซ็มบัตสึเพลงหลัก และร่วมร้องเพลง "หมื่นเส้นทาง" |  |
| 2561 | 5 | BNK Festival (บีเอ็นเคเฟสติวัล) |  BNK Festival  Mata Anata no Koto wo Kangaeteta (คิดถึง...) Temodemo no Namida (ถึงแม้จะมีน้ำตา) | เซ็มบัตสึเพลงหลัก |  |
| 2562 | 6 | Beginner (บีกินเนอร์) |  Beginner  Kimi no Koto ga Suki Dakara (ก็เพราะว่าชอบเธอ) Let U Go (Ost. Where We Belong) | เซ็มบัตสึเพลงหลัก |  |
| 2563 | 8 | High Tension (ไฮเทนชัน) |  High Tension (ไฮเทนชัน) (Center) โดดดิด่ง (Ost. ไทบ้าน x BNK48  จากใจผู้สาวคนนี้) (Center) จากใจผู้สาวคนนี้ (Ost. ไทบ้าน x BNK48 จากใจผู้สาวคนนี้) | เซ็นเตอร์เพลงหลัก และเซ็นเตอร์เพลงรอง "โดดดิด่ง (Ost. ไทบ้าน x BNK48 จากใจผู้สาวคนนี้)" |  |
| 2563 | 9 | Heavy Rotation (เฮฟวีโรเทชัน) |  Heavy Rotation (เฮฟวีโรเทชัน) Hashire! Penguin (วิ่งไปสิ...เพนกวิน) Wink wa Sankai (วิ้งค์ 3 ครั้ง) | เซ็มบัตสึเพลงหลัก |  |
| 2564 | 10 | ดีอะ |  D.AAA (ดีอะ) Sukida Sukida Sukida (ชอบเธอนะ) Only Today [2 เวอร์ชัน] | เซ็มบัตสึเพลงหลัก และร่วมร้องเพลง "Sukida Sukida Sukida" |  |
| 2565 | 11 | Sayonara Crawl (ซาโยนาระครอวล์) |  Sayonara Crawl (ซาโยนาระ ครอว์ล) First Rabbit (เฟิสท์ แรบบิท) Hoshizora wo Kimi ni (ทุ่งแสงดาว)  | เซมบัตสึเพลงหลัก |  |
| 2565 | 12 | Believers (บีลีฟเวอร์ส) |  Believers (บีลีฟเวอร์ส) Make Noise (เมคนอยซ์) Kinou Yori Motto Suki (ชอบเธอมากกว่าเมื่อวาน)  | เซมบัตสึเพลงหลัก |  |
| 2565 | ซิงเกิลพิเศษของสมาชิกรุ่นที่ 1 | Jiwaru DAYS (จิวารุเดส์) |  Jiwaru DAYS (จิวารุเดส์) Pioneer (ไพโอเนียร์) Sakura no Ki ni Narou (ดั่งซากุระ ตลอดไป)  | เซมบัตสึเพลงหลัก และร่วมร้องเพลง "Pioneer" และ "ดั่งซากุระ ตลอดไป" |  |
ไอดอล > ผลงานเพลง > อัลบั้ม

| ปี | ลำดับ | อัลบัม | เพลง | หมายเหตุ | อ้างอิง |
| --- | --- | --- | --- | --- | --- |
| 2561 | 1 | River (ริเวอร์) |  RIVER Aitakatta (อยากจะได้พบเธอ) Oogoe Diamond (ก็ชอบให้รู้ว่าชอบ) 365 Nichi no Kamihikouki (365 วันกับเครื่องบินกระดาษ) Koisuru Fortune Cookie (คุกกี้เสี่ยงทาย) BNK48  Skirt, Hirari (พลิ้ว) Shonichi (วันแรก) Sakura no Hanabiratachi (ความทรงจำและคำอำลา) Namida Surprise! (ประกายน้ำตาและรอยยิ้ม) Anata to Christmas Eve (คำสัญญาแห่งคริสต์มาสอีฟ) | เซ็มบัตสึแถวหน้าเพลงหลัก |  |
| 2562 | 2 | Jabaja (จาบาจา) |  JABAJA  Reborn  บ๊ายบาย...นายพลาสติก (Kami7 Go Green)  Kimi wa Melody (เธอคือ...เมโลดี้) Tsugi no Season (ฤดูใหม่) Yume e no Route (หมื่นเส้นทาง) BNK Festival  Mata Anata no Koto wo Kangaeteta (คิดถึง...) Temodemo no Namida (ถึงแม้จะมีน้ำตา) Beginner  Kimi no Koto ga Suki Dakara (ก็เพราะว่าชอบเธอ) Let U Go (Ost. Where We Belong) | เซ็มบัตสึเพลงหลัก และร่วมขับร้องเพลง "บ๊ายบาย...นายพลาสติก (Kami7 Go Green)" |  |
| 2563 | 3 | Warota People (วาโรตะพีเพิล) |  วาโรตะพีเพิล เธอนั่นแหละ (Can you...?) Ma Ma Milk 77 no Suteki na Machi e (77 ดินแดนแสนวิเศษ) It's Life (Ost. BNK48: One Take) It's Me (Ost. BNK48: One Take) สายซับ (Ost. One Year 365 วัน บ้านฉัน บ้านเธอ) มปร. (Ost. One Year 365 วัน บ้านฉัน บ้านเธอ) High Tension (ไฮเทนชัน) โดดดิด่ง (Ost.ไทบ้าน x BNK48 จากใจผู้สาวคนนี้) จากใจผู้สาวคนนี้ (Ost.ไทบ้าน x BNK48 จากใจผู้สาวคนนี้) Heavy Rotation Hashire! Penguin (วิ่งไปสิ...เพนกวิน) Wink wa Sankai (วิ้งค์ 3 ครั้ง) | ร่วมร้องเพลง "เธอนั่นแหละ (Can you...?)" |  |
| 2566 | 4 | Gingham Check (กิงงัมเช็ก) |  Gingham Check  ดีอะ  Sukida Sukida Sukida (ชอบเธอนะ) Only Today (Band Version) Only Today (Acapella Version) Sayonara Crawl  First Rabbit  Hoshizora wo Kimi ni (ทุ่งแสงดาว) Believers  Make Noise  Kinou Yori Motto Suki (ชอบเธอมากกว่าเมื่อวาน) Iiwake Maybe  Shoujotachi yo (วันใหม่) เสียงของใบไม้  สัญญานะ  Hajimete no Hoshi (ดาวดวงแรก) Tsuyosa to Yowasa no Aida de (สุดท้ายที่อยากบอก) | เซ็มบัตสึในเพลงซึ่งเป็นส่วนหนึ่งของอัลบั้ม ("ชอบเธอนะ", "Sayonara Crawl", "Believers") |  |
ไอดอล > ผลงานเพลง > อื่น ๆ

| ปี | ลำดับ | เพลง | หมายเหตุ | อ้างอิง |
| --- | --- | --- | --- | --- |
| 2563 | 1 | หัวใจใกล้กัน.... Touch by Heart (Special Version) | รวมเมมเบอร์ BNK48 และ CGM48 |  |
| 2563 | 1 | หัวใจใกล้กัน... Touch by Heart (English Version) | ร่วมกับยูนิตชราไลน์ (เนย แก้ว อร และตาหวาน) |  |
| 2563 | 1 | หัวใจใกล้กัน.... Touch by Heart (อีสาน เวอร์ชัน) | ร่วมกับยูนิตไทบ้าน (เนย ปูเป้ น้ำใส ไข่มุก ตาหวาน แก้ว โมบายล์) |  |
| 2563 | 2 | "เธอนั่นแหละ (Can you…?)" | เพลงโฆษณาของ Grab |  |
| 2564 | 1 | High Tension (Namneung's Ver.) | เพลงจากโปรเจกต์ BNK48 Charaline "Verb of Feeling" |  |
| 2564 | 2 | สวัสดีปีใหม่ | ฉบับเรียบเรียงดนตรีใหม่จากต้นฉบับของวงสุนทราภรณ์ เนื่องในโอกาสขึ้นปีใหม่ พ.ศ. 2565 ร่วมกับเมมเบอร์ BNK48 และ CGM48 |  |
| 2565 | 1 | หมกกบ (OST. ผ้าผีบอก) | เพลงประกอบภาพยนตร์ "ผ้าผีบอก" |  |
ไอดอล > ผลงานการแสดง

นอกจากสารคดีของทางวง น้ำหนึ่งมีผลงานการแสดงภาพยนตร์เรื่องแรกคือภาพยนตร์เรื่อง Where We Belong (ที่ตรงนั้น มีฉันหรือเปล่า) ร่วมกับสมาชิกในวง เธอรับบทเป็น ป่าน มือคีย์บอร์ดของวงดนตรี Stratosphere ภาพยนตร์เรื่องนี้กำกับโดย คงเดช จาตุรันต์รัศมี และหลังจากนั้นก็ได้มีส่วนร่วมในภาพยนตร์สั้นอีกสองเรื่อง ได้แก่ Me Before We และ Stratosphere ซึ่งเป็นส่วนต่อขยายของภาพยนตร์เรื่องหลัก
ต่อมาในงาน BNK48 We Talk To You เมื่อวันที่ 23 กุมภาพันธ์ พ.ศ. 2562 มีประกาศว่าน้ำหนึ่งจะได้ร่วมแสดงในภาพยนตร์ ไทบ้าน x BNK48 จากใจผู้สาวคนนี้ และเข้าฉายแล้วเมื่อวันที่ 23 มกราคม พ.ศ. 2563
ในช่วงต้นเดือนมีนาคม พ.ศ. 2564 ได้มีการประกาศว่าน้ำหนึ่งจะได้ร่วมแสดงในภาพยนตร์อีกครั้งในเรื่อง ผ้าผีบอก ร่วมกับสมาชิกวงอีก 4 คน ได้แก่ พิมรภัส ผดุงวัฒนะโชค (โมบายล์), จิรดาภา อินทจักร]] (ปูเป้), วีรยา จาง (วี) และณัฐกุล พิมพ์ธงชัยกุล (จีจี้) โดยน้ำหนึ่งรับบทเป็น สาระปี ซึ่งเสร็จสิ้นกระบวนการถ่ายทำไปแล้วเมื่อช่วงต้นปี พ.ศ. 2564 และเข้าฉายในโรงภาพยนตร์แล้วในเดือนมิถุนายน พ.ศ. 2565 ภาพยนตร์เรื่องนี้กำกับโดย ณัฐพงษ์ อรุณเนตร์ และเขียนบท, อำนวยการผลิตโดย ชูเกียรติ ศักดิ์วีระกุล
ในงาน BNK48 & CGM48 We Talk To You 2021 ในวันที่ 19 มีนาคม พ.ศ. 2564 ได้มีการประกาศว่าน้ำหนึ่งจะได้ร่วมแสดงในโปรเจกต์ของทางวง ซึ่งเบื้องต้นเป็นซีรีส์ Girls' Love โดยน้ำหนึ่งจะแสดงประกบคู่กับกานต์ธีรา วัชรทัศนกุล (เนย) ทั้งนี้ยังมี ปัญสิกรณ์ ติยะกร (ปัญ), เจนนิษฐ์ โอ่ประเสริฐ (เจนนิษฐ์), วีรยา จาง​ (วี) และณัฐทิชา จันทรวารีเลขา (ฟ้อนด์) มานำแสดงด้วย แต่ล่าสุดในวันที่ 2 มิถุนายน พ.ศ. 2565 ภายในงาน BNK48 & CGM48 We Talk To You 2022 มีการประกาศเพิ่มเติมเกี่ยวกับโปรเจกต์ข้างต้น ซึ่งเป็นผลงานการแสดงภาพยนตร์เรื่องยาวของ 6 เมมเบอร์ 3 คู่ จาก BNK48 และอีก 2 เมมเบอร์ 1 คู่จาก CGM48 คือ วิทิตา สระศรีสม (คนิ้ง) และมาณิฌา เอี่ยมดิลกวงศ์ (มามิ้งค์) ในชื่อเรื่อง "The Cheese Sisters" กำกับโดย ชูเกียรติ ศักดิ์วีระกุล, ณัฐพงษ์ อรุณเนตร์, ฉันทนา ทิพย์ประชาติ, สรวิชญ์ เมืองแก้ว และ อัศฎา ลิขิตบุญมา ซึ่งเข้าฉายในวันที่ 24 พฤศจิกายน พ.ศ. 2565
ไอดอล > ผลงานการแสดง > ภาพยนตร์

| ปี | ชื่อเรื่อง | ผลิตโดย | ผู้กำกับ | บทบาท | วันที่เข้าฉาย | อ้างอิง |
| --- | --- | --- | --- | --- | --- | --- |
| 2561 | BNK48 : GIRLS DON’T CRY | บีเอ็นเคโฟร์ตีเอต ออฟฟิศ แซลมอน เฮ้าส์ แพลน บี มีเดีย เวรี่ แซด พิคเจอร์ส | นวพล ธำรงรัตนฤทธิ์ | ตัวเอง | 16 สิงหาคม |  |
| 2562 | Where We Belong ที่ตรงนั้น มีฉันหรือเปล่า | บีเอ็นเคโฟร์ตีเอต ฟิล์ม ซอง ซาวด์ โปรดักชัน สไลด์เดอร์ แคท | คงเดช จาตุรันต์รัศมี | ป่าน | 20 มิถุนายน |  |
| 2563 | ไทบ้าน x BNK48 จากใจผู้สาวคนนี้ | ไอแอม ฟิล์ม เซิ้ง โปรดักชั่น แอนด์ ออแกไนเซอร์ | สุรศักดิ์ ป้องศร ธิติ ศรีนวล | ตัวเอง | 23 มกราคม |  |
| 2563 | BNK48: One Take | ไอแอม ฟิล์ม | มนัสนันท์ พันเลิศวงศ์สกุล | ตัวเอง | 18 มิถุนายน (เน็ตฟลิกซ์) |  |
| 2565 | ผ้าผีบอก | ไอแอม ฟิล์ม Happy Hub Entertainment | ณัฐพงษ์  อรุณเนตร์ | สาระปี | 23 มิถุนายน |  |
| 2565 | The Cheese Sisters | ไอแอม ฟิล์ม สตูดิโอ คำม่วน | ชูเกียรติ ศักดิ์วีระกุล ณัฐพงษ์ อรุณเนตร์ ฉันทนา ทิพย์ประชาติ สรวิชญ์ เมืองแก้ว อัศฎา ลิขิตบุญมา | ฝน | 24 พฤศจิกายน |  |
ไอดอล > ผลงานการแสดง > ภาพยนตร์สั้น

| ปี | เรื่อง | ผลิตโดย | บทบาท | วันที่เข้าฉาย | ช่อง | อ้างอิง |
| --- | --- | --- | --- | --- | --- | --- |
| 2562 | Me Before We สืบเนื่องจาก Where We Belong ที่ตรงนั้น มีฉันหรือเปล่า | บีเอ็นเคโฟร์ตีเอต ฟิล์ม ซอง ซาวด์ โปรดักชัน | ป่าน (วรัณธร ปรางนิล) | 6 กรกฎาคม (ออนไลน์) | BNK48 |  |
| 2562 | สตราโตสเฟียร์ สืบเนื่องจาก Where We Belong ที่ตรงนั้น มีฉันหรือเปล่า | บีเอ็นเคโฟร์ตีเอต ฟิล์ม ซอง ซาวด์ โปรดักชัน | ป่าน (วรัณธร ปรางนิล) | 13 กรกฎาคม (ออนไลน์) | BNK48 |  |
ไอดอล > ผลงานการแสดง > รายการโทรทัศน์

| ปี | ชื่อรายการ | วันที่ออกอากาศ | เครือข่าย | หมายเหตุ | อ้างอิง |
| --- | --- | --- | --- | --- | --- |
| 2560 | BNK48 Senpai | 1 มีนาคม – 29 มีนาคม | ช่อง 3 เอสดี | รายการสารคดีและรายการท่องเที่ยว |  |
| 2560 | BNK48 Show | 9 กรกฎาคม – 26 พฤศจิกายน | ช่อง 3 เอสดี | รายการวาไรตี้ |  |
| 2561 | Victory BNK48 | 3 กรกฎาคม – 25 ธันวาคม | ช่องเวิร์คพอยท์ | รายการวาไรตี้ |  |
| 2562 | ii ne JAPAN | 24 กุมภาพันธ์ – 19 พฤษภาคม | ช่อง 9 เอ็มคอตเอชดี | รายการท่องเที่ยว ร่วมกับ เนย, ผักขม, มิโอริ, ออม, เค้ก |  |
ไอดอล > ผลงานการแสดง > มิวสิกวิดีโอ

| ปี | ชื่อ | ผู้กำกับ | อ้างอิง |
| --- | --- | --- | --- |
| 2560 | "คุกกี้เสี่ยงทาย" | ไชยณรงค์ แต้มพงษ์ |  |
| 2560 | "อยากจะได้พบเธอ" | วรรณแวว หงษ์วิวัฒน์ แวววรรณ หงษ์วิวัฒน์ |  |
| 2561 | "ชู้กะชู้" | พงศ์จักร พิษฐานพร |  |
| 2561 | "วันแรก" | ไพรัช คุ้มวัน |  |
| 2561 | "ริเวอร์" | เอกภณ เศรษฐสุข |  |
| 2561 | "เธอคือ...เมโลดี้" | บิณฑ์ บัวหมื่นชล |  |
| 2561 | "บีเอ็นเคเฟสติวัล" | ณัฐ ยศวัฒนานนท์ ณัฐพร เยี่ยมฉวี |  |
| 2562 | "บีกินเนอร์" | พิสิณี ขาวสมัย |  |
| 2562 | "บ๊ายบาย...นายพลาสติก (Kami7 Go Green)" | เสรีโรจน์ ไชยพร |  |
| 2562 | "จาบาจา" | อรรถพล โพธิ์หาญรัตนกุล |  |
| 2563 | "โดดดิด่ง" | สุโกสินทร์ อัครพัฒน์ |  |
| 2563 | "ไฮเทนชัน" | กฤษณ์ บุญญะรัง กิตติพศ ทองแจ่ม |  |
| 2563 | "หัวใจใกล้กัน... (Touch by Heart - English Version)" | - |  |
| 2563 | "หัวใจใกล้กัน.... Touch by Heart (อีสาน เวอร์ชัน)" | - |  |
| 2563 | "เฮฟวีโรเทชัน" | เอกภณ เศรษฐสุข |  |
| 2563 | "เธอนั่นแหละ (Can you...?) | อธิป วิชชุชัยอนันต์ |  |
| 2564 | "ดีอะ" | สุรชาญ มั่นคงวงศ์ศิริ |  |
| 2564 | "High Tension (Namneung's Ver.)" | พัฒชาคริต เตชะติ อัษฎา ลิขิตบุญมา |  |
| 2565 | "ซาโยนาระครอวล์" | พุฒิโรจน์ เทวกุล ณ อยุธยา |  |
| 2565 | "หมกกบ" | ไม่ทราบ |  |
| 2565 | "บีลีฟเวอร์" | พุฒิโรจน์ เทวกุล ณ อยุธยา |  |
| 2565 | "จิวารุ เดย์ส" | พุฒิโรจน์ เทวกุล ณ อยุธยา |  |
ไอดอล > โฆษณา/พรีเซ็นเตอร์/แบรนด์แอมบาสเดอร์

| ปี | รายการ | หมายเหตุ | อ้างอิง |
| --- | --- | --- | --- |
| 2561 | A.P Honda Racing Thailand |  |  |
| 2561 | Yayoi Japanese Restaurant |  |  |
| 2561 | BNK48 x Changsuek |  |  |
| 2561 | Lolane Z-Cool x BNK48 |  |  |
| 2561 | Fujifilm instax SQ6 |  |  |
| 2561 | Twelve Plus x BNK48 |  |  |
| 2561 | Coding Thailand x BNK48 |  |  |
| 2561 | Oishi Honey Lemon x BNK48 |  |  |
| 2561 | Grab x BNK48 |  |  |
| 2562 | สโมสรฟุตบอลบุรีรัมย์ ยูไนเต็ด | เป็นแบรนด์แอมบาสเดอร์เดี่ยวคนแรกของทีมบุรีรัมย์ ยูไนเต็ด และคนแรกของไทยลีก |  |
| 2562 | Exit x BNK48 |  |  |
| 2562 | Twelve Plus x BNK48 | น้ำหอม Sparkling Delight |  |
| 2562 | 7-Eleven x พี่ตูน x BNK48 |  |  |
ศิลปิน

นับตั้งแต่ที่น้ำหนึ่งจบการศึกษาจากวงบีเอ็นเคโฟร์ตีเอตในช่วงปลายปี พ.ศ. 2565 เธอก็ได้เริ่มเข้าสู่เส้นทางของการเป็นศิลปินเดี่ยว โดยในปัจจุบันน้ำหนึ่งอยู่ภายใต้สังกัด INC Entertainment และได้มีผลงานต่าง ๆ ดังนี้
ศิลปิน > ผลงานเพลง

| ปี | เพลง | หมายเหตุ | อ้างอิง |
| --- | --- | --- | --- |
| 2566 | แฟนเทสดี | ร่วมกับเจน ปูเป้ ไข่มุก ในนาม "Amwel+ Girls" |  |
| 2567 | Under The Sun | เพลงประกอบนิยาย "between SUN and MOON ดั่งตะวันเคียงจันทร์" โดย ก่อนกรกฎ |  |
| 2568 | สายตาของผมจะมองแค่คุณคนเดียว | ร่วมกับแก้ว ปูเป้ โมบาย (SERTIST) |  |
ศิลปิน > ผลงานการแสดง > ซีรีส์

| ปี | เรื่อง | ตอน | ช่อง/แพลตฟอร์ม | บทบาท | หมายเหตุ | อ้างอิง |
| --- | --- | --- | --- | --- | --- | --- |
| 2568 | Somewhere Somehow รักปากแข็ง | รอประกาศ | รอประกาศ | พี่ต้าร์ | ปรากฏในตอนนำร่อง (pilot) ของซีรีส์; รอประกาศเพิ่มเติม |  |
| 2568 | 4 Elements บ้านวาทินวณิช: โซ่รักอัคนี | รอประกาศ | รอประกาศ | ไฟ (อัจจิมา วาทินวณิช) | นำแสดงคู่กับเนย; รอประกาศเพิ่มเติมอย่างเป็นทางการ |  |
ศิลปิน > ผลงานการแสดง > มิวสิกวิดีโอ

| ปี | เพลง | ศิลปิน | หมายเหตุ | อ้างอิง |
| --- | --- | --- | --- | --- |
| 2566 | ซ้อมรอ | HAVE A NICE DAY | ร่วมกับเจน ปูเป้ และไข่มุก |  |
| 2566 | แฟนเทสดี | Amwel+ Girls | ร่วมกับเจน ปูเป้ และไข่มุก ในนาม "Amwel+ Girls" |  |
| 2566 | Under The Sun | Namneung Milin D. (ตนเอง) | เพลงประกอบนิยาย "between SUN and MOON ดั่งตะวันเคียงจันทร์" โดย ก่อนกรกฎ |  |
| 2567 | with us, without | PUPÉ Jiradapa | เพลงประกอบนิยาย "Draw without Eraser วาดชีวา" โดย ก่อนกรกฎ แสดงนำร่วมกับออม ในทั้ง Official MV และ Drama Version |  |
ศิลปิน > โฆษณา/พรีเซ็นเตอร์/อื่น ๆ

| ปี | รายการ | หมายเหตุ | อ้างอิง |
| --- | --- | --- | --- |
| 2566 | Zono Fantasy | พรีเซ็นเตอร์เกมส์ทอยลูกเต๋าออนไลน์ ร่วมกับปูเป้ เจน จ๋า |  |
| 2567 | Yggdra Chronicle by Bonfire Gathering | พรีเซ็นเตอร์เกมส์มือถือ Turn-Based RPG ร่วมกับปูเป้ เจน ไข่มุก |  |
ระเบียงภาพ

น้ำหนึ่งในชุดเซ็มบัตสึ BNK Festival ณ งาน Grand Opening Metro Mall จตุจักร เมื่อวันที่ 23 กุมภาพันธ์ พ.ศ. 2562
อิสึรินะ, ตาหวาน, เฌอปราง, เจนนิษฐ์, น้ำหนึ่ง, และมิโอริ ในงานฟุตบอลประเพณีจุฬาฯ–ธรรมศาสตร์ ครั้งที่ 72 เมื่อวันที่ 3 กุมภาพันธ์ พ.ศ. 2561
เจนนิษฐ์, น้ำหนึ่ง, เมษา, น้ำหอม, ไข่มุก, และมิโอริ ที่เดอะมอลล์บางกะปิ เมื่อวันที่ 23 กรกฎาคม พ.ศ. 2560
น้ำหนึ่งขณะให้สัมภาษณ์สื่อมวลชนร่วมกับสมาชิกวง หลังจากงานแถลงข่าว Space Camp Thailand ในวันที่ 29 สิงหาคม พ.ศ. 2562
น้ำหนึ่งขณะกำลังทำการแสดงในงาน Shining Namneung Milin Birthday & Showcase เมื่อวันที่ 11 พฤศจิกายน พ.ศ. 2566
น้ำหนึ่งขณะกำลังทำการแสดงในงาน Shining Namneung Milin Birthday & Showcase เมื่อวันที่ 11 พฤศจิกายน พ.ศ. 2566
ไท อาริ เดชิตะ ~โอโจซามะ วะ คาคุโตะ เกมุ นันเตะ ชิไน~

Japanese manga series
| --- | --- |
ไท อาริ เดชิตะ ~โอโจซามะ วะ คาคุโตะ เกมุ นันเตะ ชิไน~
対ありでした。 ～お嬢さまは格闘ゲームなんてしない～ (Tai Ari Deshita ~Ojō-sama wa Kakutō Gēmu Nante Shinai~)
แนว: สุขนาฏกรรมดรามา ยูริ
มังงะ
เขียนโดย: Eri Ejima
สำนักพิมพ์: เมเดียแฟกทอรี
นิตยสาร: Monthly Comic Flapper
กลุ่มเป้าหมาย: เซเน็ง
ตีพิมพ์ตั้งแต่: 4 มกราคม พ.ศ. 2563 – ปัจจุบัน
จำนวนเล่ม: 8
ละครโทรทัศน์
กำกับโดย: Ryoma Ouchida
เขียนบทโดย: Anna Kawahara
สตูดิโอ: เอ็นทีที โดโคโม
ถือสิทธิ์โดย: เลมิโน
ฉาย:  19 พฤษภาคม พ.ศ. 2566  –  7 กรกฎาคม พ.ศ. 2566
ตอน: 8
อนิเมะโทรทัศน์
ฉาย:  พ.ศ. 2568  –  กำหนดการ
ไท อาริ เดชิตะ ~โอโจซามะ วะ คาคุโตะ เกมุ นันเตะ ชิไน~ (ญี่ปุ่น: 対ありでした。 ～お嬢さまは格闘ゲームなんてしない～, โรมาจิ: Tai Ari Deshita ~Ojō-sama wa Kakutō Gēmu Nante Shinai~) เป็นซีรีส์มังงะญี่ปุ่น ที่เขียนและวาดภาพโดย Eri Ejima ได้รับการตีพิมพ์ในนิตยสารมังงะแนวเซเน็งอย่าง Monthly Comic Flapper ของเมเดียแฟกทอรี ตั้งแต่เดือนมกราคม พ.ศ. 2563 และรวบรวมเป็นเล่มทังโกบงจำนวน 8 เล่ม ละครเว็บฉบับคนแสดงออกอากาศตั้งแต่เดือนพฤษภาคมถึงเดือนกรกฎาคม พ.ศ. 2566 โดยซีรีส์อนิเมะโทรทัศน์มีกำหนดออกอากาศในปี พ.ศ. 2568
เรื่องย่อ

เด็กนักเรียนหญิงมีความหลงใหลในเกมต่อสู้ในโรงเรียนหญิงล้วนอันทรงเกียรติที่ห้ามเล่นวิดีโอเกม แม้กระนั้นพวกเธอกลับเข้าสู่การแข่งขันเกมต่อสู้ที่ยิ่งใหญ่ที่สุดของญี่ปุ่น
สื่อ > มังงะ

มังงะเรื่องนี้นี้เขียนและวาดภาพโดย Eri Ejima ตีพิมพ์ในนิตยสารมังงะแนวเซเน็งอย่าง Monthly Comic Flapper ของเมเดียแฟกทอรี ตั้งแต่วันที่ 4 มกราคม พ.ศ. 2563 ณ เดือนตุลาคม พ.ศ. 2567 ได้มีการรวบรวมเป็นเล่มทังโกบงจำนวน 8 เล่ม
| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  23 มิถุนายน พ.ศ. 2563 | 978-4-04-064613-8 | — | — |
| 2 |  21 มกราคม พ.ศ. 2564 | 978-4-04-680151-7 | — | — |
| 3 |  23 สิงหาคม พ.ศ. 2564 | 978-4-04-680664-2 | — | — |
| 4 |  22 กุมภาพันธ์ พ.ศ. 2565 | 978-4-04-681150-9 | — | — |
| 5 |  21 ตุลาคม พ.ศ. 2565 | 978-4-04-681795-2 | — | — |
| 6 |  22 มิถุนายน พ.ศ. 2566 | 978-4-04-682519-3 | — | — |
| 7 |  23 มีนาคม พ.ศ. 2567 | 978-4-04-683428-7 | — | — |
| 8 |  22 ตุลาคม พ.ศ. 2567 | 978-4-04-684091-2 | — | — |